CELEX: 62008CN0436
Language: el
Date: 2008-10-03 00:00:00
Title: Υπόθεση C-436/08: Αίτηση για την έκδοση προδικαστικής αποφάσεως, την οποία υπέβαλε το Unabhängiger Finanzsenat, Außenstelle Linz (Αυστρία) στις 3 Οκτωβρίου 2008 — Haribo Lakritzen Hans Riegel BetriebsgmbH κατά Finanzamt Linz

24.1.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 19/11
            
         Αίτηση για την έκδοση προδικαστικής αποφάσεως, την οποία υπέβαλε το Unabhängiger Finanzsenat, Außenstelle Linz (Αυστρία) στις 3 Οκτωβρίου 2008 — Haribo Lakritzen Hans Riegel BetriebsgmbH κατά Finanzamt Linz
   (Υπόθεση C-436/08)
   (2009/C 19/18)
   Γλώσσα διαδικασίας: η γερμανική
   Αιτούν δικαστήριο
   Unabhängiger Finanzsenat, Außenstelle Linz.
   Διάδικοι στην υπόθεση της κύριας δίκης
   
      Προσφεύγουσα: Haribo Lakritzen Hans Riegel BetriebsgmbH
   
      Καθού: Finanzamt Linz
   Προδικαστικά ερωτήματα
   
               1)
            
            
               Αντιβαίνει στο κοινοτικό δίκαιο η εφαρμογή της μεθόδου του συνυπολογισμού από εθνική αρχή που είναι επιφορτισμένη με την εξάλειψη των δυσμενών διακρίσεων εις βάρος των συμμετοχών εξωτερικού, οι οποίες βάσει νομοθετικής διατάξεως, εν αντιθέσει προς τις συμμετοχές της ημεδαπής, απαλλάσσονται του φόρου μόνον εφόσον υπερβαίνουν το 25 % (ποσοστό το οποίο βάσει της νυν ισχύουσας νομοθεσίας ανέρχεται σε 10 %), με το σκεπτικό ότι τούτο, βάσει αποφάσεως του αυστριακού Verwaltungsgerichtshof, ανταποκρίνεται περισσότερο στην (εικαζόμενη) βούληση του νομοθέτη, ενώ στην περίπτωση που απλώς δεν εφαρμοζόταν το ανερχόμενο σε 25 % (10 %) όριο συμμετοχών, το οποίο έχει ως συνέπεια να δημιουργούνται δυσμενείς διακρίσεις, οι συμμετοχές εξωτερικού θα απαλλάσσονταν του φόρου;
            
         
               2)
            
            
               Αντιβαίνει στο κοινοτικό δίκαιο το ότι οι συμμετοχές ημεδαπής απαλλάσσονται εν γένει του φόρου, ενώ στην περίπτωση συμμετοχών εξωτερικού κάτω του 25 % (10 %) εφαρμόζεται η μέθοδος του συνυπολογισμού και οι μεριδιούχοι υποχρεώνονται να προσκομίσουν αποδεικτικά στοιχεία σε σχέση με την προεπιβάρυνση με φόρο εισοδήματος νομικών προσώπων στην αλλοδαπή, αποδεικτικά στοιχεία τα οποία δεν μπορούν να προσκομίσουν ή τα οποία μπορούν να προσκομίσουν μόνον εφόσον υποβληθούν σε δυσανάλογα μεγάλες δαπάνες
               
                           —
                        
                        
                           ήτοι το ότι οι συμμετοχές ημεδαπής κάτω του 25 % (10 %) απαλλάσσονται, ενώ στην περίπτωση συμμετοχών εξωτερικού κάτω το 25 % (10 %) εφαρμόζεται η μέθοδος του συνυπολογισμού και οι μεριδιούχοι φέρουν το βάρος να προσκομίσουν αποδεικτικά στοιχεία τα οποία είναι αδύνατο να προμηθευθούν ή τα οποία μπορούν να προμηθευθούν μόνον εφόσον υποβληθούν σε υπέρμετρα μεγάλες δαπάνες
                        
                     
                           —
                        
                        
                           ήτοι το ότι οι συμμετοχές ημεδαπής εν γένει και οι συμμετοχές εξωτερικού άνω του 25 % (10 %) απαλλάσσονται, ενώ στις συμμετοχές εξωτερικού κάτω του 25 % (10 %) εφαρμόζεται η μέθοδος του συνυπολογισμού και οι μεριδιούχοι φέρουν το βάρος να προσκομίσουν αποδεικτικά στοιχεία που είναι αδύνατο να προμηθευτούν ή τα οποία μπορούν να προμηθευτούν μόνον εφόσον υποβληθούν σε υπέρμετρα μεγάλες δαπάνες;
                        
                     
                           2.1
                        
                        
                           Σε περίπτωση αρνητικής απαντήσεως στο δεύτερο ερώτημα: αντιβαίνει στο κοινοτικό δίκαιο το να υποχρεώνεται ο υποκείμενος στον φόρο, προκειμένου να απαλλαγεί από την οικονομική υποχρέωση της διπλής φορολογήσεως, να προσκομίσει αποδεικτικά στοιχεία σχετικά με την προεπιβάρυνση με φόρο εισοδήματος νομικών προσώπων στην αλλοδαπή, μολονότι είτε αδυνατεί να προσκομίσει αυτά τα αποδεικτικά στοιχεία είτε μπορεί να τα προσκομίσει μόνον εφόσον υποβληθεί σε υπέρμετρα μεγάλες δαπάνες, ενώ τα αποδεικτικά αυτά στοιχεία μπορούν να παρασχεθούν στη διοικητική αρχή με τα μέσα που προβλέπει η οδηγία περί διοικητικής συνδρομής;
                        
                     
         
               3)
            
            
               Αντιβαίνει στο κοινοτικό δίκαιο το να προβλέπεται για συμμετοχές τρίτων χώρων κάτω του 25 % (10 %), που εμπίπτουν στο πεδίο εφαρμογής των διατάξεων περί ελεύθερης κυκλοφορίας των κεφαλαίων, η μέθοδος του συνυπολογισμού, μολονότι, λόγω του μικρού ποσοστού συμμετοχής, υπάρχει αδυναμία ή μεγάλη δυσχέρεια να προσκομιστούν αποδεικτικά στοιχεία σε σχέση με την καταβληθείσα στην αλλοδαπή προεπιβάρυνση με φόρο εισοδήματος νομικών προσώπων, ενώ για τις συμμετοχές ημεδαπής προβλέπεται εν γένει, ήτοι ανεξαρτήτως ποσοστού συμμετοχής, η μέθοδος της απαλλαγής και, ως εκ τούτου, προβλέπεται σε κάθε περίπτωση η απαλλαγή από το οικονομικό βάρος της διπλής φορολογήσεως;
               
                           3.1
                        
                        
                           Σε περίπτωση καταφατικής απαντήσεως στο τρίτο ερώτημα: αντιβαίνει στο κοινοτικό δίκαιο το να απαγορεύεται η απαλλαγή των κερδών από συμμετοχές τρίτων χωρών, εφόσον το ποσοστό της συμμετοχής δεν υπερβαίνει το 25 % (10 %), μολονότι η απαλλαγή των κερδών στην περίπτωση συμμετοχών που υπερβαίνουν το 25 % (10 %) δεν εξαρτάται από τη συνδρομή ιδιαίτερων προϋποθέσεων, των οποίων η τήρηση θα μπορούσε να ελεγχθεί μόνο δια της συλλογής πληροφοριών από τις αρμόδιες αρχές εκάστου κράτους, αλλά αντιθέτως η απαλλαγή από τον φόρο στις περιπτώσεις αυτές αναγνωρίζεται χωρίς τη συνδρομή άλλης προϋποθέσεως;
                        
                     
                           3.2.
                        
                        
                           Σε περίπτωση αρνητικής απαντήσεως στο τρίτο ερώτημα: αντιβαίνει στο κοινοτικό δίκαιο η απαγόρευση του συνυπολογισμού του αλλοδαπού φόρου εισοδήματος νομικών προσώπων σε σχέση με κέρδη από συμμετοχές τρίτων χωρών, εφόσον το ποσοστό συμμετοχής δεν υπερβαίνει το 25 % (10 %), μολονότι η απαλλαγή από τον φόρο των εσόδων στην περίπτωση συμμετοχών που υπερβαίνουν το 25 % (10 %) δεν εξαρτάται από τη συνδρομή ιδιαιτέρων προϋποθέσεων, των οποίων η τήρηση θα μπορούσε να ελεγχθεί μόνο δια της συλλογής πληροφοριών από τις αρμόδιες αρχές εκάστου κράτους, αλλά αντιθέτως η απαλλαγή στις περιπτώσεις αυτές αναγνωρίζεται χωρίς τη συνδρομή άλλης προϋποθέσεως;